इंग्लंडला आता घरच्या मैदानावर अर्थात क्रिकेटची पंढरी मानलं जाणाऱ्या लॉर्ड्सवर होणाऱ्या वर्ल्ड चॅम्पियनशिपच्या फायनलमध्ये खेळता येणार नाही. 

गेल्या दशकभरात इंग्लंडचा संघ सातत्याने चांगली कामगिरी करतो आहे. इंग्लंडने भारतीय उपखंडातही मालिका जिंकण्याचा पराक्रम केला. मात्र यंदा इंग्लंडला लौकिकाला साजेशी कामगिरी करता आली नाही. 

इंग्लंडने चेन्नईतली पहिली टेस्ट जिंकून जोरदार सुरुवात केली. मात्र त्यानंतर त्याच मैदानावर त्यांना पराभवाला सामोरं जावं लागलं. अहमदाबाद इथे झालेल्या टेस्टमध्ये तर अवघ्या दोन दिवसात त्यांच्यावर पराभवाची नामुष्की ओढवली. इंग्लंडच्या पराभवात रोटेशन पॉलिसीची भूमिका निर्णायक ठरली आहे का?

इंग्लंडचा भरगच्च कार्यक्रम 

इंग्लंडच्या संघाला यंदाच्या वर्षात 17 टेस्ट खेळायच्या आहेत. याव्यतिरिक्त इंग्लंडच्या संघाला या आणि पुढच्या वर्षी होणाऱ्या आयसीसी ट्वेन्टी-20 वर्ल्डकपमध्ये सहभागी व्हायचं आहे. 

वनडे आणि ट्वेन्टी-20 मालिकाही आहेत. याव्यतिरिक्त इंग्लंडचे प्रमुख खेळाडू आयपीएल स्पर्धेतही खेळतात. तसंच इंग्लंडमधील प्रथम श्रेणी सामने आहेत. 

इंग्लंडने भारतात दाखल होण्याआधी श्रीलंकेत ... आणखी 4000 वर्णांसाठी लेख सुरू ठेवा:
दोन टेस्टची मालिका जिंकली. भारताविरुद्ध भारतात 4, न्यूझीलंडविरुद्ध 2, भारताविरुद्ध मायदेशी 5 खेळणार आहेत. दमून जायला होईल असं हे वेळापत्रक आहे. 

रोटेशन पॉलिसी काय आहे आणि का आहे?

रोटेशन पॉलिसी म्हणजे खेळाडूंना मिळणाऱ्या संधी आणि विश्रांती यांच्यात संतुलन राखणं. सोप्या शब्दात खेळाडूंना आळीपाळीने खेळवणं. रोटेशन पॉलिसी अमलात आणण्यामागे अनेक कारणं आहेत. 

कोरोना काळात होत असलेल्या मालिकांसाठी खेळाडूंना महिनोंमहिने बायोबबल मध्ये राहावं लागतं. 

मैदान-हॉटेल एवढ्यापुरतच त्यांचा वावर मर्यादित असतो. या काळात कुटुंबीयांची साथ नसते. सातत्याने बायोबबलमध्ये राहून त्यांच्या मानसिकतेवर परिणाम होऊ नये तसंच भरगच्च वेळापत्रकामुळे दुखापती वाढू नयेत यासाठी वर्कलोड मॅनेजमेंट आणि रोटेशन पॉलिसी अंगीकारण्यात आली आहे. 

इंग्लंडचे बहुतांश खेळाडू टेस्ट, वनडे, ट्वेन्टी असे तीन प्रकार, आयपीएलसारख्या स्पर्धा, देशांतर्गत स्पर्धा खेळतात. बर्नआऊट म्हणजे अतिथकवा, तोचतोचपणा, सतत जिंकण्याचं दडपण यासारख्या गोष्टींना दूर ठेवण्यासाठीही रोटेशन पॉलिसी स्वीकारण्यात आली आहे. 

रोटेशन पॉलिसीसाठी काय केलं?

इंग्लंडने दोन संघ तयार केले आहेत. प्रत्यक्ष मॅचमध्ये 11च खेळाडू खेळू शकतात. पण इंग्लंडने पर्यायी संघ मेहनतीने घडवला आहे. प्रत्यक्ष मॅचमध्ये थेट खेळवता येऊ शकतील अशा 20-22 खेळाडूंची फळीच इंग्लंडने तयार केली आहे.

 हे करतानाही लाईक अ लाईक रिप्लेसमेंट याचाही विचार करण्यात आला आहे. फास्ट बॉलर, स्पिन बॉलर, विकेटकीपर, बॅट्समन, ओपनर असे सेट तयार करण्यात आले आहेत. समान गुणकौशल्यं असणाऱ्या खेळाडूंचे संच सज्ज ठेवण्यात आले आहेत. या खेळाडूंना आळीपाळीने अंतिम अकरात खेळण्याची संधी दिली जाते. 

रोटेशन पॉलिसीचा गोंधळ

श्रीलंकेत दोन टेस्टची मालिका खेळून इंग्लंडचा संघ भारतात दाखल झाला. तिथे दोन आणि इथल्या तीन अशा पाच टेस्ट मिळून इंग्लंडने 19 खेळाडूंना खेळण्याची संधी दिली आहे. 

-श्रीलंका दौऱ्यासाठी अष्टपैलू बेन स्टोक्स आणि फास्ट बॉलर जोफ्रा आर्चर यांना विश्रांती देण्यात आली. हे दोघे थेट भारतात दाखल झाले. 

-श्रीलंकेत दोन आणि चेन्नईतली पहिली टेस्ट खेळून विकेटकीपर बॅट्समन जोस बटलर मायदेशी रवाना झाला. बटलर दुखापतग्रस्त नव्हता. त्याला सक्तीच्या विश्रांतीसाठी मायदेशी रवाना करण्यात आलं. 

-विकेटकीपर बॅट्समन जॉनी बेअरस्टो आणि फास्ट बॉलर मार्क वूड श्रीलंकेत संघाचा भाग होते....